Spomen ploča poginulim HOS-ovcima je premještena iz Jasenovca. Obrazloženje glasi otprilike: “Većina vladajućih misli da je ZDS ustaški pozdrav pa se stoga treba prilagoditi većini. Ustaše su zle. Jasenovac je mjesto gdje su ustaše vršile zlo. Stoga zakoniti grb HOS-a ne smije biti istaknut na mjestu gdje su neki nekoć neki činili zlo.”

Čini se da sve one udruge i pojedinci koj pomažu autistima polučuju uspjeh – jer – ovo je čisti autizam. Zaista jesmo “liberalna” i “napredna” zemlja – ta jedini smo narod koji je odabrao autiste za vođenje države…

Istaknimo posljedice ove odluke poručene narodu; nije bitno što je zakonito, već je najvažnije mišljenje glasne vladajuće većine. Uzmemo li medije: Večernji, Jutarnji i Novi list, Slobodnu Dalmaciju, Glas Istre, Slavonije ili kojeg već dijela Hrvatske – svi smatraju da je spomen ploča poginulim HOS-ovcima ustaška.

Tu većinu čine desetak novinarskih plaćenika i Srpsko novinarsko društvo na čelu sa Lekovićem i Lukić-Pupovac, stranka nekolicine četnika (SDSS), marginalna stranka neojugoslavena (HNS), SDP kao pravni sljednik SKH i nezapaljivi Drago Pilsel. Zar ovi nabrojeni predstavljaju većinu? To nije nikakva većina nego “šaka jada” koja otvoreno promovira bezakonje u Hrvatskoj.

Međutim, kad bi i predstavljali većinu hrvatskog puka, to uopće ne bi bilo važno. Naime, grb i znakovlje HOS-a jesu zakoniti, registrirani pri ministarstvu uprave prije puno godina, bez obzira što to određeni čelnici stranaka ne znaju - ili ne žele znati.

Nema zakonskog uporišta, osim odluke Ustavnog suda (koji je političko, a ne sudbeno tijelo), koje bi upućivale na suprotno. Ali što se predsjednika vlade i njegovih koalicijskih partnera tiče što je zakonito, a što ne? Pa svi znaju da se odluke u Hrvatskoj donose temeljem galame najmalobrojnijih, neprocesuiranih kadrova, “knezova Drpislava” kako reče general Željko Glasnović.

Tijekom emisije “Otvoreno”, 06. rujna, nadripovjesničar Tvrtko Jakovina je cijelo vrijeme govorio o “ustaškoj ploči”, ne čak ni ustaškom, spornom pozdravu, nego je za njega cijela ploča “ustaška”. Predsjednik Vlade i vladajućeg HDZ-a Andrej Plenković je kazao: “Za mene taj pozdrav predominantno ima konotacije vezane za NDH i ustaški režim i zbog toga nije prihvatljiv.“

>>Zabrane su nuspojava totalitarnih umova - demokratsko društvo bi zabranilo zabrane

Andrej Plenković je donio odluku na temelju „konotacija“, i to onih konotacija koje su se „predominantno“ usađivale 45 godina komunističke vladavine i nakon nje. Što se dogodi kad se sudska odluka donese na temelju „konotacija“? – bude poništena od strane više tijela.

Spomenimo i klasičnu zamjenu teza: „Ploča ide, ratna oznaka HOS-a ostaje!“, izjavio je predsjednik Saveza udruga dragovoljaca HOS-a Borislav Barišić. Sad će nas još početi uvjeravati da je ovo izvrsno rješenje. Tobože, pozdrav je bio sporan, ali se taj pozdrav ipak sad sačuvao unatoč činjenici da je ploča poginulim pripadnicima HOS-a – premještena.

>>Savez udruga dragovoljaca HOS-a: Nismo fašisti, mi smo se suprotstavili fašistima u Hrvatskoj

Međutim, ukoliko se prisjetimo nepismene Vesne Pusić i njezine izjave glede micanja HOS-ove spomen ploče nečim što se zove “šarafenciger”, zašto se itko čudi? Njezina, doduše bivša, stranka HNS je koalicijski partner HDZ-u i o njihovoj potpori, kao i o potpori Milorada Pupovca, koji djeluje po uputama iz Beograda, ovisi stabilnost vlade.

Ministar Davor Božinović je otvorenom ostavio mogućnost da u drugoj fazi „sporni“ pozdrav “nestane” sa HOS-ova grba: “Moguće je, ali ćemo sačekati da Vijeće za suočavanje s posljedicama vladavine nedemokratskih režima Vladi dade preporuke na temelju kojih će napraviti sveobuhvatni zakonski prijedlog kojim će nastojati riješiti to pitanje.“ No, njegova je izjava nepotrebna kao i Plenkovićeva; sprovodi se volja Vesne Pusić, Milorada Pupovca, Slavice Pupovac Lukić i njima sličnih.

Na svojem je FB profilu biskup Vlado Košić objavio: „Sramotno postupanje vlasti. Šarafciger-vlasti. Ako budu sutra braću Srbe smetala i hrvatska himna, ova će je vlast zabraniti jer su i ustaše pjevale tu himnu. Živjela srpska Hrvatska! Pitam se što bi bilo da su u Francuskoj ili bilo kojoj drugoj europskoj zemlji koja se oduprla njihovoj agresiji vlast ukloni spomenik jer to njih smeta??? Quo vadis Croatia?“

Naposljetku, Hrvatska ipak ostaje dosljedna suludim odlukama svoje vlasti. Nakon „Kukuriku“ vlade Zorana Milanovića i njihovog ludila, sad imamo „Šarafciger“ vladu Andreja Plenkovića. Napisali bismo „Odvijač“ vlada, no onda bi vjerojatno bili „predominantno“ temeljem „konotacija“ proglašeni ustašama.

Jedina iznimka u ovom bezakonju je predsjednica Republike Kolinda Grabar Kitarović koja je, svjesna činjenica i mišljenja većine naroda, jasno kazala: "Moj stav o pozdravu 'Za dom spremni' je jasan. To je stari hrvatski pozdrav, no nažalost kompromitiran je u vrijeme ustaških dana". Na ovakvu izjavu predsjednice Republike odmah su reagirali rijetki hrvatski kolumnisti pitajući se kako to da "Lijepa naša, kuna, kruh, vino, voda, zrak, itd.nisu također kompromitirani".

Predsjednici je međutim žurno odgovorio Zlatko Hasanbegović, ustvrdivši da je pozdrav "Za dom spremni" ustaški pozdrav.

– Nikad nisam tvrdio da je to stari hrvatski pozdrav. Nije. To je ustaški pozdrav i zato sa sobom nosi hipoteku. Osim u jednom slučaju, a to je kad je unutar grba HOS-a pod kojim se ta postrojba borila u Domovinskom ratu – rekao je Hasanbegović u izjavi za Novi list.

Nekoliko sati kasnije, na Hasanbegovića se nadovezao i Bakir Izetbegović jasno poručivši hrvatskoj Predsjednici da, izjavama o opasnosti od terorizma, Bošnjake “ne označava kao metu” - ujedno je pozivajući, kao i predstavnike nekih drugih država, da se pozabave "jačanjem ekstremne i profašističke desnice u vlastitim sredinama".

>>Izetbegović: Izjave o gradnji Pelješkog mosta i prisutnosti radikalnih islamista u BiH mogu ozbiljno ugroziti dobrosusjedske odnose

Vrlo je zanimljivo da ovo međusobno dopunjavanje izjavama Zlatka Hasanbegovića i Bakira Izetbegovića, i otvoreni atak na hrvatsku Predsjednicu, niti jedan kolumnist u Hrvatskoj nije zamjetio.

Mila Marušić